**ИНТЕРВЈУ :**

**НОВАК ЂУКИЋ**

**ИСТИНА О ТУЗЛАНСКОЈ КАПИЈИ**

**КО ЈЕ ИЗВРШИО МАСАКР НА ТУЗЛАНСКОЈ КАПИЈИ**

**Да ли ћемо под притиском обавезе да сарађујемо са државама у региону и чувамо регионални мир морати да ћутке посматрамо прогон који у оквиру и монтираних процеса против срба проводе институције и органи држава Нато пакта?**

Влада Тузланског кантона донела је на ванредној седници одлуку са којом се 25. мај дан страдања на Тузланској капији проглашава даном жалости. У саопштењу стоји да ће оглашавање сирена бити у 20.55 часова када је бачена граната са српских положаја на Озрену ...,,

Тим балистичких експерата из више земаља света доказали су да то није права истина.

1. **Ко из тог разлога негује службену лаж о страдању цивила у Тузли?**

Сам појам жалост није ни мало пријатан. Дан жалости указује на неку трагедију. То значи да се десила већа трагедија. Познато је да сви у свету имају право да проглашавају дане жалости и да то обележавају. Сматрам да иТузла има право на то јер се 25. маја 1992. године догодила трагедија. Истина је да су млади људи настрадали. Тешко сам болестан, оболио сам највише због терета који носим ничим заслуженим јер сам проглашен кривцем за страдање људи у Тузли на Капији.

Не знам чему сада толика журба кад то нису урадили у протекле 22 године. Требали су чекати док се не пронађу и казне истински кривци за смрт толиког броја људи.

Читао сам у средствима информисања да један број људи из Тузле није био за доношење ове одлуке и да су предлагали да се сачека још са тим. На њих је вршен притисак, претећи им да ће их прогласити непожељним грађанима града Тузле „персона нон грате“

И ја се придружујем групи грађана који су становишта да је требало сачекати са овом одлуком. У овом свему интересантан је један врло битан детаљ. Кантонална скупштина је закључила, донела одлуку, да ће се дан жалости обележити оглашавањем сирена у 20.55 часова када је бачена граната са Озрена са српских положаја чиме се дан жалости заснива на неистини.

Ценим да је било потребе прије доношења одлуке консултовати се са неким значајнијим људима из Тузле и Сарајева и да чују њихов став. Ако већ нису разматрали налазе експерата и узели у обзир налазе експертског тима из Републике Српске и Републике Србије, а посебно резултате експертских тимова из Републике Чешке, Француске и Израела (земаља које су чланице Нато пакта). Да су то урадили одлука би била другачија. Овако како су урадили отварају се многа питања.

**Ко и из ког разлога крије службену лаж о страдању младих људи на Капији?**

Знам да ја то не чиним а за друге не могу гарантовати. Можда би се одговор могао потражити код господина Бешлагића, доктора Цирхлажа, Синана Алића и др. Можда су Тузлаци могли потражити помоћ и од господина Изетбеговића, од генерала Јове Дивјака, од инспектора Мутапчића, господина Вејн Ловела, и многих других људи.

**Нема нико право да негује службену лаж. Шта ћемо са истином?**

Докле ће народ на овим просторима да теше стиховима које су написали на споменику страдалих у Тузли. Ваљда и на овим просторима људи заслужују да живе у слободи а не свака генерација да доживљава ратове и страдања или да олази са њих.

Треба истаћи да је службено проглашен дан победе у Тузли 15. мај. Слави се у Тузли као дан победе. Да подсетим да је 15. маја 1992. године на преваран начин сачекана у заседи на Брчанској малти и уништена колона војника ЈНА. Урадили су то припадници патриотске лиге и припадници МУПА Центра јавне безбедности Тузла на челу са Мешом Бајрићем, градоначелником Тузле Селимом Бешлагићем и др. Најмање је ту учествовао господин Јуришић који је ухапшен, оптужен, осуђен па ослобођен од стране суда Србије.

Изгледа да нећу погрешити ако кажем да се ради о истим људима који штите лажи а у томе им помажу међународни истражиоци и судије. Ти исти су прогласили дане и победе и жалости, са намером да прикрију истинске кривце.

1. **Осуђени сте на 25 а затим на 20 година затвора за нешто што нисте учинили, упркос чињеницама до којих су дошли вештаци, а које су адвокати доставили суду у виду захтева да суд БИХ обнови поступак.**

**Да ли је суд и у којој мери уважио ваљане доказе одбране?**

Тачно је да ме је суд БиХ (првостепени суд) на основу претпоставки осудио на казну од 25 година. Суд није доказао да сам издао било какву наредбу /писмену, усмену, путем везе, путем сведока, начелнику артиљерије или на било који други начин/ артиљерисјком воду да гађа Тузланску капију. Суд је засновао пресуду на основу лажног налаза вештака тужилаштва проф. Зечевића.Суд је његов налаз прогласио крунским доказом. У потпуности суд је негирао налаз вештака одбране пуковника Владе Костића. Налази вештака тужилаштва и одбране су у потпуности били опречни. У таквим ситуацијама неопходна су надвештачења али се суд за то није одлучио мада је био у недоумици. Суд је пожурио и приклонио се вештачењу тужилаштва односно поклонио је веру вештачењу проф. Зечевића. Без икаквих других доказа суд ме спаковао на 25 годишњу робију.

У жалбеном поступку апелационо веће је потврдило казну. У свом образлагању још више је одало признање налазу вештака тужилаштва. Веће је одбацило жалбу одбране. Чак је одбило да погледа налаз Техничког опитног центра из Београда који је на захтев адвоката одбране извео опит на полигону у Никинцима и добијени резултати из темеља су негирали налаз вештака тужилаштва. Председник већа истакао је да нема потребе да суд разматра налаз ТОЦ-а јер и да га разматра не би узроковало ослобађање од првостепене пресуде.

Након више година на основу пресуде из Стразбура да је суд БиХ погрешно применио Кривични закон и наредбе да се све такве пресуде укину, Уставни суд БиХ укида и моју пресуду суда БиХ и налаже суду да усклади висину казне са важећим законом. Суд БиХ ме пушта на слободу и заказује седницу на којој расправља само о висини казне а не и о повреди права на правичност суђења и о новим чињеницама чиме чини нову повреду права на правичност у поступку. Доноси пресуду на 20 година робије. У образложењу пресуде стоји да су утврдили да сам ја издао наредбу топовском воду да гађа Тузлу.

Суд БиХ није уважио ни једну жалбу, ни један приговор, ни један нови налаз, није ни висину казне ускладио са законом СФРЈ. Изрекао ми је смртну казну у замену 20 година. Максимална казна је 15 година затвора. Пресуда је политичка, заснована на расној и верској дискриминацији искључиво што сам српски генерал. Суд није утврђивао чињенице да сагледао истину. Суд је острашћен а на руку су му ишли сви па и адвокати по службеној дужности. Провео сам три године у притвору у самици и четири године у казнионици у Фочи од чега једну годину у робијашници на Туњицама код Бања Луке одакле сам пуштен на слободу по наредби суда БиХ.

Како ми је здравље у то време већ било веома нарушено, принуђен сам да селечин на Клиничком центру у Бањалуци. Због насталих компликација и озбиљности здравствених проблема упућен сам на лечење у Београд. На основу упутнице и Решења фонда ПИО дошао сам на лечење у Београд. Суд БиХ то сматра мојим бекством у Београд и поред уредно достављене медицинске документације.

1. **Да ли је са резултатима изведених експертиза на полигону Никинци упознат вештак тужилаштва проф Зечевић, с обзиром да ниједан резултат анализе домаћих и међународних стрчњака не подржава ниједан закључак из његове анализе?**

У априлу 2014. године у Сарајеву, након пуштања на слободу био сам са проф. Зечевићем. Разговарали смо на Тему Тузланска капија. Професору сам саопштио да сам планирао да ангажујем експерте из земље и иностранства на извођењу експертиза и опита на тему Тузланска капија и да ћемо искључиво се базирати на његов налаз како је то он урадио и суд прихватио. Позвао сам професора да дође у Никинце. Прихватио је позив и обећао да ће доћи, као са задовољством, само да га благовремено обавестим о термину. Никада није дошао у Никинце иако је уредно обавештен па му је дата могућност да сам одреди датум када ће доћи али није дошао из њему познатих разлога.

Јавности је познато да је тим за моју одбрану ангажовао експертски тим из Србије и Српске, експертски тим из Републике Чешке, експерте из Израела и Француске. Сви су урадили експертизе и извели неопходне опите на војном полигону Никинци. Сачинили су свој налаз, мишљење и закључак и све то благовремено доставили тиму одбране. Резулзтати свих експерата негирали су налаз проф Зечевића са закључком да се ради о лажном налазу. Тим за одбрану је у мају месецу 2016. године суду БиХ поднео Кривичну пријаву против Берка Зечевића због лажног налаза. Уз пријаву достављени су докази - налази Вештака експерата. Суд Бих до данас није ништа предузео а на захтев адвоката шта је суд БиХ предузео нема одговора.

У међувремену професор Зечевић је унапређен у саветника безбедности и војног аналитичара коментатора. Лично је у Сарајеву представљен као врхунски стручњак пред директором Ције приликом посете Сарајеву. Заборавили су да су га хапсили и под силом приводили да лажно сведочи. Мислим да нико или ретко ко би могао да лаж упакује и претвори у истину као што то он вешто чини на свим судовима у свим случајевима где је сведочио, а успевао је обманути судска већа и све присутне у судници.

**4. Након истраживања које је покренуо тим за одбрану утврђено је да је на тргу Капија 25. маја 95. године експлодирало више синхроно активираних експлозивних направа а не артиљеријски пројектил.**

**Ко је кривац за смрт младости како овај догађај називају тузлаци?**

На војном полигону Никинци на реплици трга Капије коју је конструисао истражиоц Југослав Петрушић у сарадњи са стручним тимом геодета, инжењера и других стручних лица изградили су трг Капију идентичну Тргу капија из периода 95. године а по димезијама како је то истрага утврдила а суд прихватио. На тој реплици изведена су 32 опита од чега 19 са гранатом 130мм, један са гранатом 155мм и 12 опита са експлозивом. Уништена су 64 моторна возила. Израђене су лутке мушке и женске и исте су представљале погинуле и рањене за које је поуздано утврђено да су били на капији и месту где су се затекли у време експлозије. Резултати до којих су експерти дошли доказали су да на тузлански трг Капију 25. маја 95. године није долетела граната ни са запада а ни истока него је на тргу Капија тог дана у 20.55 часова експлодирало више експлозивних направа синхроно активираних од којих су погинули и рањени људи на капији.

Значи, за овај масакр није крива српска страна, није крив оптужени и осуђени генерал Војске Републике Српске Новак Ђукић.

Тим за одбрану није се бавиио доказивањем ко је извршиоц масакра. Експерти из иностраних земаља понудили су могућност да докажу ко је кривац ако за то буде изражена жеља и потреба државе Републике Србије, Републике Српске или тима за одбрану. Ово питање треба поставити и Суду БиХ и држави Босне и Херцеговине. Можда би ово питање могло и морало да се реши политички, јер то политика једино може и да реши.

**5. У документарном филму “Мучни терет подметнуте кривице“ који је урадио ваш тим одбране појављују се и родитељи страдале деце 25. маја. Да ли они наслућују истину. Да ли сте били у прилици да разговарате са неким од родитеља настрадалих.**

Тим за одбрану урадио је четири документарна филма који сведоче о раду експерата. Сваки експертски тим има и урађен документарни филм. Све је забележено од уласка до изласка са полигона и то: камерама, ултра брзим камерама, дроновима, фото апаратима а у више наврата и у од стране телевизије и новинара те великог броја сведока који су присуствовали опитима. Нема лажи нема преваре. Ови филмови преведени су на енглески језик. Сви експертски извештаји урађени су на енглеском и српском језику. Сви преводи оверени су од стране судски овлашћеног преводиоца.

Поред ових филмова урађен је и документарни филм „Мучни терет подметнуте кривиице“. Филм је дело познатог режисера професора Елчића. Филм је промовисан и приказан јавности у више места у Републици Србији, Републици Српској и у Европском делу Руске Федерације.

Документарац „Мучни терет подментнуте кривице“ прича универзалну прчу о деведесетим годинама прошлог века у којима због промене геополитичке ситуације у свету и црно постаје бело а очигледна лаж побеђује истину.

Ово је први филм о туђој кривици за злочин који је подметнут мени. Овај филм не говори само о 32 изведена опита у реконструкцији злочина на тргу Капија у Тузли, које су уз наше стручњаке у Никинцима радили Израелци, Французи и Чеси. У центру филма је моја исповест у казнионици који како тада тако и данас не знам зашто сам утамничен и осрамоћен, и питам се „А шта ћемо са итином“. Овај филм за мене је метафора за процеп у мојој савести кроз коју реално постаје надреално, а разуман човек треба да пристане да буде обманут због „општег добра“. Документарац сведочи да није могуће да једна граната направи два кратера као и да је ван памети да ауто који се налази у близини експлозије уместо да буде одбачен бива привучен кратеру.

По изласку из затвора и доласка у Београд на лечење, поред озбиљних здравствених проблема, уз помоћ тима за одбрану успио сам да окупим међународни експертски тим од око 400 људи који су реконструкциом догађаја са Тузланске капије на војном полигону Никинци после две године из темеља срушили лажи о српској кривици за овај масакр**. Филм је испричао причу о злочину који су починили други а осуђен сам ја а са тим Војска РС и Српски народ .**

У овом филму приказује се и део родитеља страдале деце на Капији. Види се њихова патња, њихов бол. Њима је најтеже.

Писао сам и слао неколико писама родитељима и родбини настрадалих и позвао их на сарадњу да заједно нађемо истинске кривце. Позвао сам их да ме посете у затвору да разговарамо. Нажалост до тога није дошло из мени непознатих разлога.

Да ли они знају ко је њихову децу побио. Верујем да један број зна и своје сазнање би и уступили али не смеју. Чуо сам разне коментаре али ја их не могу коментарисати. У последње време родитељи су постали предмет манипулација и разних притисака и застрашивања од стране неких организација /владиних и невладиних), а све са циљем да не би проговорили, сарађивали и да се спрече да дођу до истине. Знају људи да не може само један човек бити крив за толико страдање али суд не сме никога више процесуирати. Уз оваква студиозна истраживања експерата све би било лако доказиво. Ако знам и знамо истину то значи да нисам без разлога поставио питање на филму**“ шта**  **ћемо са истином“.** Родитељи знају истину али не смеју да о њој говоре. Спреман сам да се састанем са било којим родитељем и да разговарамо отворено о свему.

**6. Генерал сте који је у ратним годинама држао фронт према Маглају и муџахединима а на ту чињеницу Бакир благонаклоно не гледа на територију која није под контролом у Босни никада вам неће опростити**.

На ову констатацију може се коментарисати на више начина. Лично немам ништа против никога па ни Бакира Изетбеговића. Напротив он делује мирно, доста сталожено. Да ли се нешто иза тога крије не знам. Чињеница је да сам се ја затекао на дужности команданта на Озрену од краја 1994. до краја 1995. године. Тактичка група Озрен држала је фронт величине 178 километара. Фактички изводили смо одбрану у окружењу. Имали смо излаз код Добоја у ширини око 2 км. Све остало око нас биле су снаге тзв. војске БиХ снаге 2. и 3. Корпуса /тузланског и зеничког/. У саставу непријатељских снага налазиле су се и снаге муџахедина организоване у одреде. Познато ми је да је један одред гравитирао у Возући и Маглају. На Теслићком ратишту имали смо борбе. Погинуо је један број непријатељских војника. У претресу погинулих непријатељских војника у њиховим џеповима пронађена су лична документа и фотографије. Радило се о војницима арапским држављанима који на фотографијама у својим рукама држе одсечене главе војника. Препознали смо да се ради о нашим војницима из Теслићке бригаде. Закључак је јасан. Подаци из нађених докумената погинулих говоре да се ради о муџахединима да су на фотографијама управо они који држе одсечене главе наших војника. Радом на терену дошли смо до података да су то урадили у Тешњу пред станицом милиције где су под наклоном командира станице милиције Шемсудином Мехмедовићем одсекли главе заробљеним нашим војницима и фотографисали се. Чуо сам да је то одобрио Мехмедовић и заузврат је наградио Муџахедине егзекуторе.

На Озрену су муџахедини били у саставу 3. зеничког корпуса и у Возући где их је обишао и поздравио Алија Изетбеговић у пратњи начелика безбедности Зеничког корпуса, некадашњег начелника Центра јавне безбедности Зеница данас преседника парламентарне скупштне БиХ.

Зла су нам нанели муџахедини. Ритуално су убјали заробљене војнике и цивиле. Нешто сам од тога гледао и својим очима. Дубоке трагове је то остављало на све. Зверство је измицало свакој контроли. Гледао сам одсечене главе, набијање глава на колац од стране муџахедина и играње кола пркосећи нашим војницима.

Шта више рећи. Има тога али не могу. И данас носим тешке трауме добрим делом због тога а посебно ове десетогодишње неправде коју трпим, оболио сам и све су дужа моја задржавања у болници.

Још нико није осуђен због зверстава која су починили муџахедини осим Мактоуфа који апсолутно није ништа крив. Гледао сам видео снимке акције коју су муџахедини извели и (снимили) на Озрену на једну од јединица из састава ТГ Озрен. Том приликом на разне начине убили су више десетина наших војника. Где је сада снимак и зашто се ћути и ко га поседује и зашто се скрива? Где је борбени извештај са дешавања на Брчанској Малти? Зашто се скрива и зашто се ћути?

Поносан сам на држање бораца на Озрену а посебно припадника 4. Озренске бригаде која је свакодневно водила борбу са мууџахединима. То не значи да и други нису али су далеко мање. Имали су ратне среће а тиме и мање губитака. Војска и народ на Озрену борили су се у окружењу и бранили су свој народ и своју земљу. Има појединаца и група који нису били на висини задатка али о њима ће можда неко други и у друго време.

На Озрену су се водиле тешке и исцрпљујуће свакодневне борбе. Гађани смо артиљеријом и авионима од стране снага Унпрофора и НАТО. Гађани смо минама пуњеним отровом у тузланским фабрикама. Људи су се гушили и то није повреда женевских конвенција? Више пута без икаквог разлога бомбардовала нас је НАТО авијација. Убили су велики број војника и старешина и срушили складишта, репетиторе, релејна чворишта и цивилне објекте. И поред свега наведеног војска и народ успели су да одбране више од половине своје територије.

**7. Колико сте година бранили Озрен и колико је Српских села пало у руке непријатеља?**

Озрен је планина у Средњој Босни а сада једна половина те планине у Републици Српској. Озрен је смештен између реке Босне, Спрече и Криваје на југу. Дужине је око сто км а ширине око 5о км. На Озрену је живело и живи српско становништво. Мали постотак је муслимана и још мањи хрвата. Почетком рата 1992. године српски народ протеран је из Маглаја, Завидовића, Грачанице, Лукавца, Тузле, Бановића и Жепча на Озрен. Избегли су код својих родитеља и родбине. Организовали су се у одреде, касније реорганизовани у батаљоне и бригаде ВРС. У помоћ Озрену долазиле су јединице ВРС из првог и других корпуса. Заједничким снагама успешно су бранили Озрен све до новембра 1995. године до потписивања мировног соразума.

Народ и војска на Озрену свакодневно су били изложени нападима од стране 2. и 3. Корпуса из Тузле и Зенице уз садејство НАТО снага и учешће муџахедина. Слобода је крваво плаћена. У рукама непријатеља остало је око 50 српских села. Погинуло је 1.700 бораца. Од руку непријатеља погинуло је и убијено више стотина цивила. Још увек се трага за стотинама несталих цивила. Један број погинулих и несталих бораца и цивила спаљени су од стране непријатељских снага. Тешко је и крваво плаћена слобода на Озрену. Нису клонули духом, нису се предали. И поред свих недаћа одбрањена је половина планине Озрен, сачуван је народ од потпуног истребљења. Можда сам крив за то можда су ме Тузлаци и суд Бих осудили због тога. Знам да нисам осуђен због масакра на Капији јер то ни ја ни нико други са Озрена није урадио.

**8. Водили сте дневник забелешки.?**

Да, водио сам дневнике забелешки за сваки дан проведен у рату на Озрену. То је неизмерно богаство. То је историја. Тешко ми је да то читам. Не могу, јер туга за погинулим, несталима, унесрећенима враћају ме у стање тешких времена.

Забелешке су од посебног значаја. Оне сведоче о једном времену, о борби, о људима, о херојствима па и о зверствима непријатеља према Србима и свему што је Српско. То је сведочанство које сведочи да смо и 25. маја били на Озрену. Бавили смо се редовним активностима. Нико није гађао Тузланску Капију. Водили смо ми уредно и службену документацију и на крају рата издао сам наредбу да се сва документа сложе и сортирају у складу са Упуством о канцеларијском пословању. Знам да је моја наредба извршена и предата су сва документа наслову којем припадају. Она никога не интересују, па ни суд БиХ јер би му у противном помрсила план и рачуне да ме осуди. Све оно што је одбрана предочила, суд томе не верује или преиначи у своју корист. Можда ће некада некоме затребати. Уосталом на суду су били живи сведоци са Озрена па и потпуковник Младен Достанић који је сведочио да је од мене примио најмање десет наредби којима забрањујем гађање топовима 130 мм због недостатка муниције и циљева који се не виде и који непосредно не угржавају наше снаге.

**9. Да ли сте у сду БиХ могли да рачунате на правично суђење?**

Нисам ни знао шта је правичност и неправичност на суду. Камо среће да то нисам никада ни упознао да то постоји или не постоји.Требало би да сваки човек на суду има право да му се пружи помоћ а и суд је по службненој дужности дужан да штити клијенте и да обезбеди истину, да се испоштује право на правичност у поступку. У мом случају ствари су се одвијале другачије.

На суду БиХ нема говора о правичности. О овоме а посебно у мом случају могло би се написати пуно тога.

Мене као човека је срамота да то износим у јавност, али није срамота суда и судија, ни адвоката по службеној дужности који нису водили рачуна о томе. Ево само један у низу примера. На једном од рочишта приликом испитивања проф. Зечевића, он образлаже и на фотографији показује два кратера, великом и малом, која су наводно начињена експлозијом гранате а једна граната не може да направи два кратера. Сматрам ово правник ваљда види, зна и разуме да проф. не говори истину али не реагује. У расправном већу била је судија из САД-а госпођа Патриша Вален, која је у својој пракси до тада била судија за парнице и разводе бракова. Именована није имала ни један судски документ пред собом да је преведен на њен језик, енглески. Као, све је она одлично разумела на српском. Зато суд БиХ не доставља Вишем суду у Београду документе на енглеском језику наводећи да он не поседује никакве документе и да то није потребно Вишем суду у Београду за ратне злочине у предмету Новак Ђукић. Па јасно због чега требају судије у Београду да буду слепе на све неправилности суда БиХ и да све прихвате без поговора јер је само важно осудити мене, недужног човека.

**10. Да ли се по вашим сазнањима врши политички притисак на Виши суд у Београду где се предмет према 21.15 ССП којим се Србија обавезала да у земљама обухваћеним процесом стабилизације и придруживања закључе уговоре о сарадњи у области правосуђа као обавезу о регионалној сарадњи у вези признавања страних пресуда.**

Познато је да је Босна и Херцеговина то јест Министарство правде БиХ доставило замолницу Министарству правде Србије да призна Пресуду суда БиХ којом сам осуђен на 20 година и да донесе одлуку да казну издржавам у Србији. Државе су у обавези да раде у складу са споразумом. Али постоји и обавеза државе и суда у овом случају Вишег суда у Београду за ратне злочине да поступи у складу са споразумом што Суд и чини. Суд има обавезу да затражи одређену документацију и додатна објашњења што је и учинио. Међутим, на самом старту суд а тиме и одбрана и ја, суочили смо се са низом проблема који нису ни до данас отклоњени јер суд Босне и Херцеговине неће и није доставио тражену документацију иако је више пута то тражено од стране Вишег суда у Београду. Од тражене документације суд Бих је доставио око 10% тражених докумената. За све остало суд БиХ или не доставља или одговори да он то нема, или да су тражена документа у Тужилаштву БиХ. Тужилаштво углавном не одговара ништа, или се кратко обрати са одговором да то не поседује и тако све у круг. Шта то крије суд БиХ? Виши суд у Београду и даље чека тражене списе суда БиХ са суђења за Тузланску Капију. Виши суд у Београду између осталог дужан је да се увери да ли је или није било повреда права на правично суђење од стране суда БиХ према мени у предмету Тузланска капија. Наравно да без достављене документације од стране суда Бих ни ја као осуђени нисам у могућности да адекватно поступам пред судом у Београду.

Нажалост и моје здравствено стање је јако лоше па нисам био у могућности да се сваки пут одазовем позиву суда у Београду јер сам боравио у болници.

Суд је под снажним притиском од стране међународних фактора пре свега из Хага и других, да безусловно и што пре призна пресуду и да ме стрпа у затвор. Терају нас да признамо, то јест терају Државу Србију да призна намештени процес. Под снажним притиском су институције Државе Србије у што сам се и сам лично уверио, био сам позван од стране једне од институција где ми је саопштен став господина Сержа Брамерца и притисак њега лично на институције и појединце да морају да признају пресуду одмах а ја да се жалим када издржим казну. Ово сазнање и поступање према мени ме је тотално обесхрабрило и допринело погоршању нарушеног здравља и од задобијених последица морао сам бити примљен у болницу под хитно. На неки начин теран сам да прихватим и да се солидаришем и да признам нескривљену кривицу. Познато ми је да је из Хашког суда свакодневно било позива људи из Министарства Правде Србије и прмиравао их да се призна пресуда а ја да се под хитно притворим на издржавање казне затвора коју је пресудио суд БиХ.

Није ми јасно зашто Суд у Хагу не врши притисак на правосуђе БиХ да поступа по захтеву мог адвокатског тима, за обнову поступка у предмету Тузланска капија, захтева Суда у Београду да се достави тражена документација и на тај начин инсистира на истини, ваљда зато судови и постоје.

Суд у Хагу нема ништа са мојим случајем јер је Хашки суд вратио предмет 2004. године у БиХ под ознаком Ц али вероватно због других процеса у Хагу врши притисак да истина не угледа светлост. Суд БиХ је поступао по предмету Тузланска Капија. Ја никада нећу признати нешто што нисам урадио и нешто за што нисам крив. Немам право на тако нешто из више разлога. Све је доказано да нема експлозије гранате на Тузланској капији, стрдали заслужују истину, ко је крив за њихово страдање, то заслужујем као одговор ја и моја породица, то заслужују сви слободољубиви људи света.

Истичем да сам ја државњанин и Републике Србије и молим је да заштити моја грађанска права. Учињено је све да се докаже да је пресуда суда БиХ заснована на лажном налазу вештака тужилаштва Берка Зечевића. Његове лажи разбијене су 32 пута на полигону Никинци.

Захвалан сам овој држави и њеним институцијама које су омогућиле да се користе сви расположиви капацитети не због генерала Ђукића него због истине и провере тезе проф. Зечевића. Две пуне године радило се на полигону Никинци и научно је доказано да је налаз Зечевића лажан. Па шта онда да Виши суд у Београду призна?

Ја сам урадио своје, доказао сам да је пресуда заснована на лажима. Стао сам у одбрану части и образа Републике Српске и Србије, српског народа, српског војника и дигнитета српског официра и генерала. Ослободити Јуришића а казнити Ђукића па то је баш превише неправде. Свима је достављен комплет налаза свих експерата. Тим за одбрану уступио је налазе председницима и премијерима Србије и Р. Српске, председницима акдемија наука, Његовој светости Српске православне цркве, минстрима правде, мупа, одбране обију влада, скупштине Р. Српске. Ја не тражим ни од кога да ме поштеди ако сам крив, нити да ме за руку изведе из суднице и затвора. И када би то неко хтео да учини ја то не бих прихватио. Хоћу да часно будем ослобођен овог терета који ми је ничим заслуженим стављен на терет. Зато молим све релевантне чиниоце У Србији и Репблици Српској да зашитете истину и правду. Слобода нема цену и она се не може куповати ни платити. За слободу се води непрекидна борба, чува по сваку цену па и сопствени живот се жртвује. Нема нико право па ни било који суд да ме тера на покорност, на робију на ћутање. Суд мора судити ако сам крив и санкционисати по закону. Суд не може бити тај који лаж претвара у истину.

Коме је то циљ да не бирајући сретства , време и начин да терају нас србе у казамате и да им се још захваљујемо на томе. Они нам убијајау децу, старце, разарају наше домове и суде нам због тога и само због тога да нас унизе, понизе, обрукају и да оправдају своје бесомучно понашање.

Само желим да још на један људски начин замолим појединце и институције у Беораду, Бањалуци, Сарајеву и Тузли а и у свету да овом проблему истински приђу и раде на његовом решењу а решење је да суд БиХ што пре уважи захтев тима одбране за обнову поступка, да донесе решење о прихватању захтева, укине срамну пресуду, мене ослободи одговорности и покрене истрагу о овом догађају. Скрећем пажњу да је крајње време за такво поступање. Последице за досадашње поступање правосуђа БиХ у овом предмету су катастрофалне за мене и моју породицу а и шире.

**11.Ваш случај може се уузети као порука како пролазе они који бране свој народ.**

Нека свако узме по својој савести. Ја се не кајем што сам свој живот подарио борби за слободу свог народа. Напротив, ја се поностим тиме, али нисам ничим ама баш ничим заслужио овакав однос према мени и многим другима који су стали на браник отаџбине. Историја нас учи а ми и поред тога правимо грешке. Никада није и неће бити касно да се то исправи али се не може исправити док се борци ослободиоци третирају на исти начин у односу на дезертере и саботере.

Морамо се брзо поправити јер без тога нема нам опстанка. Српски војник заслужује више поштовања а не понижавање. Нажалост неки су подлегли пропаганди и свесно и несвесно се ставили у функцију непријатеља па тумаче да је као корисније што смо бомбардовани и да смо здравији народ од оних који нису бомбардовани.

**12. Да ли би сте са оваквиим искуством да се понови рат стали на чело Српске војске.**

Обавеза сваког човека је да брани себе, своју породицу, свој народ и државу и то је неупитно. Најбоље је да рата никада не буде. Слобода нема цену. То подразумева и борбу за истину и правду. И тај пут је веома тежак али се мора веровати у њега.

На чело српске војске се не долази добровољно. То је само судбина појединца, да будеш на челу патриотске и ослободилачке војске и сигурно да та част припада и другим људима који су и способнији али све се то деси незнаш ни сам како. Слобода нема алтернативу.